Moskva aeg

Moskva aeg (lühend vene keeles МСК, ladina kirjas MSK) on vööndiaja UTC+3:00 nimetus, mida kasutatakse Venemaal. Moskva aeg on seega maailmaajast kolm tundi ees. 

Üle kogu Venemaa kasutatakse Moskva aega transpordivahendite sõiduplaanide koostamisel ning see märgitakse telegrammidele.

2011. aastani oli Moskva aeg maailmaajast ees 3 tundi ja suveaeg 4 tundi. Alates 2011. aastast enam talveajale üle ei mindud ja Moskva aeg oli aasta ringi maailmaajast neli tundi ees."Russia Abolishes Winter Time" Timeanddate.com, 8. veebruar 2011 Alates 2014. aastast on Moskva aeg maailmaajast aasta läbi kolm tundi ees."Russia Turns Clocks Back to 'Winter' Time" RIA Novosti, 26. oktoober 2014

Moskva aeg kehtis Nõukogude Liidus ka nendes läänepoolsetes piirkondades, kus praegu kehtib Ida-Euroopa aeg, sealhulgas ka Eestis aastatel 1940–1941 ja 1944–1989.

Eestis oli Nõukogude ajal rahvasuus levinud ütlus (sõnastus võis siin-seal erineda): "Meil kella pole vaja, Moskva annab aja."FES, Moskva aeg

 Vaata ka 
 Ajavöönd
 Kellaaeg

Viited

Kategooria:Ajavööndid